Komuniké

Vláda Slovenskej republiky na svojom zasadnutí dňa .......... 2005 prerokovala a schválila návrh na vyslovenie súhlasu Národnej rady Slovenskej republiky s Medzinárodným dohovorom o potláčaní činov jadrového terorizmu.

Medzinárodný dohovor o potláčaní činov jadrového terorizmu, ktorý bol schválený dňa 15. apríla 2005 Valným zhromaždením OSN, je uceleným nástrojom boja proti činom jadrového terorizmu a bol vypracovaný s úmyslom posilniť medzinárodnú spoluprácu medzi štátmi pri vypracúvaní a prijímaní účinných opatrení na predchádzanie týchto teroristických činov a na stíhanie a potrestanie ich páchateľov.